PROGRAMM KINNITATUD
 									……………. nr 6.1-14/…

PRAKTIKAPROGRAMM

PRAKTIKA KOOD	KORC5146	
PRAKTIKA NIMETUS (eesti k.)	Õiguskaitsemenetluse praktika	
PRAKTIKA NIMETUS (inglise k.)	Internship of law enforcement procedure	
PRAKTIKA MAHT (EAP)	4,0 EAP, 104 töötundi	
ÕPPEKAVA	Sisekaitseakadeemia nõukogu 15.06.2009 otsusega nr 1.1-6/19 kinnitatud ning Sisekaitseakadeemia nõukogu 14.042010 otsusega nr 1.1-6/4, Sisekaitseakadeemia nõukogu 26.08.2010 otsusega nr 1.1-6/29, 25.04.2011 otsusega 1.1-6/23, 27.04.2012 otsusega 1.1-6/18 muudetud "Korrektsiooni eriala õppekava" (õpperühm KS100)	
PRAKTIKA KOOLIPOOLNE JUHENDAJA/KOORDINAATOR /KURAATOR	justiitskolledži tasemeõppe juhtivspetsialist (praktika kuraator)	
EELDUSED: kehtiv vanglaametniku ettevalmistusteenistuse või vanglateenistuse suhe ning positiivsele hindele sooritatud eksamid või arvestused järgmistes õppeainetes: "Sissejuhatus õigusesse", "Avalik õigus", "Vangistusõigus", "Haldusmenetlus vanglas", „Distsiplinaarmenetlus vanglas“ ja „Õiguskaitsemenetlus vanglas“ teoreetilised loengud.	
PRAKTIKA EESMÄRK: on anda üliõpilasele kogemus vanglainspektori pädevuses olevast vaidemenetluse läbiviimisest ja vangi pöördumistele vastamisest vanglas ning kinnistada teoreetilise õppe raames omandatud teadmisi.	
PRAKTIKA KORRALDUS JA JUHENDAMINE PRAKTIKAASUTUSES: Õiguskaitsemenetluse praktika sooritatakse Tallinna vanglas, Tartu vanglas või Viru vanglas vastavalt praktika juhendile. Praktika läbiviimist korraldab justiitskolledži tasemeõppe juhtivspetsialist (praktika kuraator).	
ÕPIVÄLJUND 	JUHENDAMIS- JA ÕPITEGEVUS	HINDAMISMEETOD 	
   1) selgitab vanglasisest vangide pöördumistele vastamise menetluskorda ja praktikat;	 - praktika juhendaja tutvustab üliõpilastele vanglasisest vangide pöördumistele vastamise menetluskorda ja praktikat ning seda reguleerivaid dokumente (asjaajamiskord, kodukord jt). 
 - üliõpilane tutvub vanglasisest vangide pöördumistele vastamise menetluskorda reguleerivate dokumentidega ning analüüsib menetluskorda ja praktikat, esitab vajadusel juhendajale täiendavaid küsimusi; 	Praktika läbimist hinnatakse kirjaliku praktika aruande, praktika käigus jooksvalt praktika juhendaja hinnangu ja praktika õpimapi vormis. Meetodite üldised hindamiskriteeriumid on järgmised:

   1) kirjalik praktika aruanne (lävendtase): 
- praktika aruanne on esitatud tähtaegselt või vähese hilinemisega. Hilinemine on põhjendatud (kolledžiga kooskõlastatud) või ei tohi takistada praktikaaruande sisulist hindamist ega häirida praktikate kaitsmise protsessi; 
 - praktika aruanne peab olema vormistatud vastavalt üliõpilastööde koostamise juhendile ja praktika juhendile ning struktureeritud. Praktika aruandes võib esineda mõningaid vormistus- ja struktuurivigu, mis ei häiri praktika aruande sisulist mõistmist; 
 - praktika aruanne peab olema vormistatud ametlikus stiilis. Praktika aruandes võib olla üksikuid emotsionaalseid väljendusi ja põhjendamata seisukohti. Praktika aruandes ei või olla ebatsensuurseid väljendeid, žargooni, halvusta-vaid, diskrimineerivaid vms väljendeid, solvamist või laimu; 
 - praktika aruandes on kirjeldatud, millised õpitegevusi hõlmas iga konkreetse õpiväljundi saavutamine ning millised neist aitasid kõige rohkem üliõpilase arengule kaasa; 
 - praktika aruandes on seostatud teoreetilise õppe käigus omandatud teadmised ja oskused praktika käigus sooritatud õpitegevustega; 
 - praktika aruandes on üldsõnaliselt kirjeldatud oma arengut ja praktika käigus kinnistunud või omandatud teadmisi ning toodud mõni näide;
 - praktika aruandes on toodud välja üliõpilase tähelepanekud praktikas esinevate puuduste või parima praktika kohta ning tehtud mõned ettepanekud praktika või õppetöö sisu muutmiseks; 
 - praktika aruanne peab olema üldjoontes analüütiline ning sellest peab nähtuma üliõpilase enda seisukoht või arvamus, praktika käigus tekkinud küsimused, leitud vastused ning omandatud teadmised.

   2) Praktika õpimappi kuuluvad dokumendid vastavad järgmistele nõuetele (lävendtase): 
- on koostatud õigele plangile ja dokumendiliigile vastavat vormingut järgides. Rekvisiidid on koostatud korrektselt ning vigadeta, sh arvestades asutuse praktikat;
 - sisu erinevad osad eristuvad selgelt. Dokument on selle sisu ja eesmärki arvestades struktureeritud ning resolutsioon on põhjendustest eraldi selgelt välja toodud;
 - esineb üksikuid õigekirja- ja trükivigu, dokumentide lausestus ja sõnakasutus on head ega takista dokumendi sisu mõistmist;
 - dokument on üldiselt ametlikus, viisakas ja neutraalses stiilis. Vähesel määral võib sisalduda emotsionaalseid väljendeid või hoiakuid. Dokument ei sisalda ebatsensuurseid väljendeid, žargooni, halvustavaid, diskrimineerivaid vms väljendeid, solvamist ega laimu;

2) vastab kogenud vanglateenistuse ametniku juhendamisel vangide pöördumistele;	 - praktika juhendaja annab üliõpilasele praktika vältel lahendamiseks vähemalt haldusakti andmise või toimingu sooritamise taotlusi, märgukirjasid või selgitustaotlusi või vangi esitatud teabenõudeid, kontrollib nende täitmist, nõuab haldusaktides või vastuskirjades esinevate puuduste kõrvaldamist;
 - üliõpilane lahendab nõuetekohaselt juhendajalt saadud haldusakti andmise, toimingu sooritamise või teabenõudele vastamise taotlused, märgukirjad ja selgitustaotlused, koostab iseseisvalt lahendid, esitab need juhendajale läbivaatamiseks ning koostab paranduste ja märkuste pinnalt lõplikud dokumendid. Üliõpilane säilitab vähemalt kahe taotluse, märgukirja või selgitustaotluse asja materjalid praktika õpimappi lisamiseks.		
   3) selgitab vanglasisest vangide vaiete ja teiste õiguskaitseliste pöördumiste menetlemise korda ja praktikat 	 - praktika juhendaja annab üliõpilasele tutvumiseks lugeda erinevaid vaidemenetluse või muu õiguskaitselise taotluse materjale ning selgitab ja näitab juurde, kuidas vangla asjaajamiskorra kohaselt menetletakse asjakohaseid dokumente (registreerimine, edastamine jne).
 - üliõpilane tutvub vanglas menetletud vaidemenetluse või muu õiguskaitselise taotluse materjalidega ning nende menetlemise korraldusega (asjaajamine, ülesannete jaotus, pädevus), analüüsib teoreetilises õppes läbitud ja õigusaktidega reguleeritu seoseid sellega, kuidas tegelikult vanglas vaide- või muu õiguskaitselise taotluse asja menetletakse ja dokumente koostatakse.		
4) menetleb kogenud vanglateenistuse ametniku juhendamisel vangide esitatud vaideid ja teisi õiguskaitselisi pöördumisi;	 - praktika juhendaja annab üliõpilasele praktika jooksul lahendamiseks vangi esitatud vaideid või muid õiguskaitselisi taotlusi (sh vähemalt kaks distsiplinaarkaristuse peale esitatud vaiet), vajadusel aitab üliõpilast tõendite kogumisel ning muude probleemide lahendamisel ning nõustab üliõpilast jooksvalt. Juhendaja vaatab läbi üliõpilase koostatud dokumendid ja vaideotsuse või muu lahendi kavandi ning juhib tähelepanu puudustele. Kui praktika perioodil ei ole vanglas lahendamisel piisaval arvul vaideid, võib juhendaja lasta üliõpilasel lahendada varasemalt esitatud vaideid, andes üliõpilasele vaide ja asjakohased lisadokumendid ilma vaideotsuseta.
 - üliõpilane lahendab praktika jooksul vähemalt 5 vangi esitatud vaiet või muud õiguskaitselist taotlust (sh vähemalt 2 vangi vaiet määratud distsiplinaarkaristuse peale), sh hindab vaide nõuetekohasust, kogub vajadusel tõendeid ja koostab vaide- või muu otsuse kavandi, esitab need juhendajale läbivaatamiseks ning viib sisse tehtud märkused. Üliõpilane säilitab viie vaide (sh vähemalt kaks distsiplinaarkaristuse peale esitatud vaiet)- või muu õiguskaitselise menetluse materjalid praktika õpimappi lisamiseks. Kui üliõpilane on materjalide või mõne dokumendi osas teisel arvamusel kui juhendaja või üksuse juht, siis kirjutab üliõpilane õpimappi lisatava materjali juurde omapoolse eriarvamuse ja  põhjendused. 		
5) suhtleb vene keeles õiguskaitsemenetluse küsimustes keeleoskuse tasemel A2.	 - praktika juhendaja valib üliõpilasele õiguskaitsemenetluse läbiviimiseks materjalid, kus õiguskaitselise pöördumise esitanud vang on vene keelt rääkiv ning esitab ka omapoolsed kirjalikud selgitused vene keeles. Juhendaja laseb üliõpilasel enne dokumendi vangile tutvustamist seda endale tutvustada ning korrigeerib sellest tulenevalt üliõpilase sõnavara. Lisaks võtab juhendaja üliõpilase kaasa või on juures kui venekeelsele vangile on vaja tutvustada ja selgitada temale vaide- või muud otsust või menetlusdokumenti. Juhendaja julgustab üliõpilast rääkima vene keelt ja annab talle tagasisidet.
 - üliõpilane rakendab õppeainest "Erialane vene keel" omandatud sõnavara ja suhtlusoskust vangidega suheldes (selgituste kogumine, dokumentide tutvustamine). Uute ja vestluses või kirjalikus dokumendis märgatud tundmatute sõnade kinnistamiseks kirjutab üliõpilane need omale välja ja palub vajadusel juhendaja abi nende tõlkimisel. Üliõpilane säilitab uute sõnade või fraaside üleskirjutused ning võtab need praktikalt kaasa.		
HINDAMINE: praktikat hinnatakse mitteeristavalt (arvestus). Mõnda õpiväljundit võib hinnata ka erialaaine raames, kaasates hindamismenetlusse justiitskolledži poolse tasemeõppe juhtivspetsialisti. 	
Õpiväljund 	Hindamis-meetod	Hindamiskriteeriumid 	
		lävendtase (arvestatud)	
   1) selgitab vanglasisest vangide pöördumistele vastamise menetluskorda ja praktikat;	praktika aruanne	- koostatud aruanne vastab aruande koostamise olulisematele nõuetele (vt eespool); 
- aruandes on kirjeldatud vanglasisest pöördumistele vastamise menetlust praktikakohaks olevas vanglas ning toodud välja seosed erinevate õigusaktide sätetega, mille alusel toimingut sooritatakse. Aruanne on kirjeldav ja konstateeriv, analüüs on üldine või pinnapealne, kuid olulisemad seosed on välja toodud; 
- aruandes on kirjeldatud praktikakoha vangla praktikat kasutades ülevaate saamiseks mõningaid vangla pöördumistele vastamise menetluse dokumente, toodud välja olulisemad aspektid (seaduslikkus, tõendid, põhjendatus, kaalutlemine), kuid analüüs on osaliselt pinnapealne või esineb põhjendusvigu; 
- läbivaadatud pöördumisele vastamise menetluse materjalide põhjal on antud üldine hinnang vanglas läbiviidavate menetluste õiguspärasusele, on üldiselt võrreldud õppetöös käsitletut vangla praktikaga. Sõnastatud järeldused tulenevad vähemalt osaliselt usaldusväärsest põhjendusest; 	
   2) vastab kogenud vanglateenistuse ametniku juhendamisel vangide pöördumistele;
	juhendaja hinnang	- koostatud pöördumiste lahendid on seaduslikud ja antud pädeva haldusorgani poolt. Pöördumise lahendis ja menetluses esineb, menetlus-, vormi- ja väheolulisi sisuvigu, mis ei anna alust haldusakti kehtetuks tunnistamiseks, toimingu lõpetamiseks või asja uuesti otsustamiseks. Üliõpilane vajab mõningal määral abi pöördumise lahendi koostamisel;
- pöördumise lahendis on viidatud olulisematele õigetele õigusnormidele või neid taasesitatud. Pöördumise lahendid on põhjendatud üldsõnaliselt ja on üldjoontes kooskõlas seadusega. Üliõpilane vajab mõningal määral abi pöördumise lahendi koostamisel;
- saab üldjoontes aru, milline nõue on pöördumises esitatud ning suudab üldjoontes seostada nõudeid pöördumiste vormide ja aluseks olevate õigusnormidega, kuid on ebakindel, teeb mõningaid vigu või vajab mõnikord abi nõuete määratlemisel;
- saab üldjoontes aru, milline väide või põhjendus on pöördumises esitatud ning suudab üldjoontes seostada väite õigusnormidega, kuid vajab mõnikord abi, teeb vigu ning on ebakindel pöördumises sisalduvate väidete hindamisel	
	praktika õpimapp	- pöördumise lahendid vastavad dokumendi koostamise olulisematele nõuetele (vt eespool); 
- pöördumise lahendid on kooskõlas kehtiva õiguse ja asjale vastavate olulisemate kohtulahenditega; 
- pöördumiste lahendid on õiguslikult ja faktiliselt põhjendatud ja adressaadile arusaadavad; 
- pöördumise lahendid on suunatud pöördumises sisalduva probleemi sisulisele lahendamisele; 	
   3) selgitab vanglasisest vangide vaiete ja teiste õiguskaitseliste pöördumiste menetlemise korda ja praktikat	praktika aruanne	- koostatud aruanne vastab aruande koostamise olulisematele nõuetele (vt eespool); 
- aruandes on kirjeldatud vanglasisest vaiete ja teiste õiguskaitseliste taotluste menetlust ning toodud välja seosed erinevate õigusaktide sätetega, mille alusel toimingut sooritatakse. Aruanne on kirjeldav ja konstateeriv, analüüs on üldine või pinnapealne, kuid olulisemad seosed on välja toodud; 
- aruandes on kirjeldatud  praktikakohaks oleva vangla praktikat kasutades ülevaate saamiseks mõningaid vaiete ja teiste õiguskaitseliste taotluste menetluse dokumente, toodud välja olulisemad aspektid (seaduslikkus, tõendid, põhjendatus, kaalutlemine), kuid analüüs on osaliselt pinnapealne või esineb põhjendusvigu; 
- läbivaadatud vaiete ja teiste õiguskaitseliste taotluste menetluse materjalide põhjal on antud üldine hinnang praktikakohaks olevas vanglas läbiviidavate menetluste õiguspärasusele, on üldiselt võrreldud õppetöös käsitletut kogetud vangla praktikaga. Sõnastatud järeldused tulenevad vähemalt osaliselt usaldusväärsest põhjendusest;	
4) menetleb kogenud vanglateenistuse ametniku juhendamisel vangide esitatud vaideid ja teisi õiguskaitselisi pöördumisi	juhendaja hinnang	- eristab üldjuhul vaiet teistest pöördumistest ning oskab eraldada vaidest kahju nõude vms pöördumise eraldi menetlusse, kuid vajab mõnikord kõrvalist abi või nõu;
- kontrollib vaide või muu õiguskaitselise taotluse vastavust pädevuse, tähtaja ja vorminõuetele, kuid on nõuetekohasuse hindamisel või puuduste kõrvaldamisel ebakindel ja vajab osaliselt kõrvalist abi;
- otsustab seadusega kooskõlas vaide või muu õiguskaitselise taotluse tagastamise, kuid lähtub eelkõige formaalsetest kriteeriumitest, on otsustamisel ebakindel või vajab osaliselt kõrvalist abi;
- haldusakti täitmise peatamise taotluse esitamisel otsustab lahendi ebakindlalt või vajades osaliselt abi. Põhjendab otsust kooskõlas seadusega, kuid üldsõnaliselt;
- vaide- või muu õiguskaitselise taotluse menetluse käigus kogub tõendid, mille puudumisele või kogumise vajadusele on vaides või taotluses otsesõnu viidatud või mille kogumise kohta on talle antud juhised. Tõendite kogumisel on ebakindel ja vajab osaliselt kõrvalist abi;
- koostatud vaideotsuses või muu õiguskaitselise taotluse lahendis on allkirjastajaks pädev ametnik, otsus vastab seaduslikule alusele ja on kooskõlas seadusega ning selles on formaalselt hinnatud kõiki vaide olulisi väiteid. Vaideotsuse või muu õiguskaitselise taotluse lahendi koostamisel on ebakindel või vajab osaliselt kõrvalist abi;	
	praktika õpimapp 	- koostatud lahendid vastava dokumendi koostamise olulisematele nõuetele (vt eespool); 
- koostatud lahendid on kooskõlas kehtiva õiguse ja asjale vastavate olulisemate kohtulahenditega; 
- koostatud lahendid on kaalutud ja neis ei esine olulist ja ilmselget kaalutlusviga; 
- koostatud lahendid on õiguslikult ja faktiliselt põhjendatud ja adressaadile arusaadavad; 
- vaides või taotluses esitatud nõuded on üldjoontes õigesti määratletud ja õiges menetluses lahendatud;
- vaides või taotluses esitatud põhjendustele on antud sisuline hinnang või sellest loobumist põhjendatud;
- vaidemenetluses on vaide esitaja taotlusel või omal algatusel kaalutud haldusakti täitmise peatamist;
- vaidemenetluses on ilmse olulise haldusmenetluses tehtud vea korral kaalutud haldusakti kehtetuks tunnistamist muul kui vaides nimetatud põhjusel.	
5) suhtleb vene keeles õiguskaitsemenetluse küsimustes keeleoskuse tasemel A2.	juhendaja hinnang	- saab aru ja kasutab vaidemenetluses ja õiguskaitsemenetluses peamiseid ja sageli kasutatavaid väljendeid ning tuleb toime igapäevases vaide- või muu õiguskaitselise taotluse menetlusega seotud suhtlusolukordades, mis nõuavad otsest ja lihtsat infovahetust; 
- saab aru vaide- või muu õiguskaitselise taotluse lahendamise menetluses antud lihtsatest ja sageli kasutatavast sõnavarast koosnevatest vene keeles antud ütlustest, seletustest ja selgitustest ning oskab seda sisuliselt õigesti protokollida või refereerida; 
- oskab lihtsate fraaside abil selgitada vaideotsuse või muu õiguskaitselise taotluse menetlemisel koostatud lahendi põhisisu (resolutsioon ja peamised põhjendused). Saab aru selgelt hääldatud lihtsatest või tavapärastest küsimustest ja oskab neile vastata lihtsate ja sageli kasutatavate väljendite abil; 	
KOHUSTUSLIKUD ALLIKAD 
•	haldusmenetluse seadus, vangistusseadus jt (www.riigiteataja.ee); 
•	praktikakoha vangla põhimäärus ja kodukord (www.vangla.ee); 
•	www.riigiteataja.ee, www.vangla.ee ning www.sisekaitse.ee/justiitskolledz/; 

koostaja: Sander Põllumäe ja Hannes Liivak
kuupäev: 16.11.2012